Βαλκανικό Κύπελλο Εθνών 1933

Tο 3ο Βαλκανικό Κύπελλο Εθνών Ποδοσφαίρου 1933 (στην ουσία ήταν το 4ο, αφού το ανεπίσημο του 1931 θεωρήθηκε εκτός σειράς), διεξήχθη στο Βουκουρέστι από τις 3 έως τις 11 Ιουνίου 1933. Μετείχαν τέσσερις χώρες και νικήτρια αναδείχθηκε η γηπεδούχος εθνική Ρουμανίας.

Η διοργάνωση

Στο τρίτο Βαλκανικό Κύπελλο έλαβαν μέρος τα 4 από τα 6 (τότε) κράτη των Βαλκανίων, τα ίδια με τις δύο επίσημες διοργανώσεις που είχαν προηγηθεί. Δεν δήλωσαν συμμετοχή η Αλβανία και η Τουρκία, όπως άλλωστε σε όλες τις διοργανώσεις της προπολεμικής περιόδου με εξαίρεση την ανεπίσημη του 1931 όπου και μετείχε η δεύτερη.

Το Κύπελλο διεξήχθη υπό μορφή τουρνουά σε μία μόνο βαλκανική πρωτεύουσα. Οι εθνικές ομάδες αγωνίστηκαν στο Βουκουρέστι σε ενιαίο όμιλο, σε μονές συναντήσεις με βαθμολογία 2-1-0. Η διοργάνωση ολοκληρώθηκε σε 9 μόλις ημέρες (Σάββατο με Κυριακή) σημειώνοντας εξαιρετική επιτυχία, καθώς τις 6 αναμετρήσεις παρακολούθησε ένα σύνολο 77.000 περίπου θεατών (υπερδιπλάσιοι από τους 35.000 στην αντίστοιχη του Βελιγραδίου ένα χρόνο πριν).

Οι αγώνες πραγματοποιήθηκαν στο στάδιο Ο.Ν.Ε.Φ (Εθνικό Στάδιο Φυσικής Αγωγής) με 5 διαιτητές από τις συμμετέχουσες χώρες, οι 2 εκ των οποίων Ρουμάνοι. Ο Σταύρος Χατζόπουλος διαιτήτευσε δύο παιχνίδια της τελευταίας κατόχου Βουλγαρίας, εκτός βέβαια από εκείνο εναντίον της Ελλάδας.

Η βαθμολογία
 Εθνική ομάδα  Αγώνες  Νίκες  Ισοπ.  Ήττες  Τέρματα  Βαθμοί   Ρουμανία  3  3  0  0  13–0  6   Γιουγκοσλαβία  3  2  0  1  9–8  4   Βουλγαρία  3  1  0  2  2–11  2  22px Ελλάδα  3  0  0  3  3–8  0 

Τα αποτελέσματα
 Ημερομηνία  ΘεατέςΑγώναςΣκορ  Σάββατο, 3 Ιουνίου 1933  6.000  Γιουγκοσλαβία - Ελλάδα  5-3  Κυριακή, 4 Ιουνίου 1933  15.000  Ρουμανία - Βουλγαρία  7-0  Τετάρτη, 7 Ιουνίου 1933  5.000  Γιουγκοσλαβία-Βουλγαρία  4-0  Πέμπτη, 8 Ιουνίου 1933  15.000  Ρουμανία - Ελλάδα  1-0  Σάββατο, 10 Ιουνίου 1933  8.000  Βουλγαρία - Ελλάδα  2-0  Κυριακή, 11 Ιουνίου 1933  28.000  Ρουμανία-Γιουγκοσλαβία  5-0 

Η σειρά διασταύρωσης των ομάδων παρέμεινε η ίδια όπως στο Κύπελλο του 1932. Η συνάντηση που έριξε την αυλαία ήταν η κρίσιμη για την κατάκτηση της πρώτης θέσης. Οι οικοδεσπότες δεν εξασφάλισαν απλά την ισοπαλία που χρειάζονταν (διαθέτοντας καλύτερη αναλογία τερμάτων), παρά επιβλήθηκαν με 5-0 των ισόβαθμων Γιουγκοσλάβων και πέτυχαν το απόλυτο "3 στα 3". Διατήρησαν δε την εστία τους απαραβίαστη επί τρεις αναμετρήσεις, ενώ οι επιθετικοί τους Τσολάκ και Ντομπάι αναδείχθηκαν αρχισκόρερ με 4 τέρματα σε ισάριθμα ματς.

Για πρώτη φορά στις τρεις επίσημες διοργανώσεις δεν καταλογίστηκε πέναλτι, ενώ για μία ακόμα φορά δεν σημειώθηκε κάποια ισοπαλία, ανεβάζοντας στα 24 τον αριθμό των μη ισόπαλων αποτελεσμάτων σε 3 Βαλκανικά Κύπελλα ή 27 σε 4 εάν συνυπολογισθεί και το εκτός σειράς του 1931. Αντίθετα όμως με τις προηγούμενες διοργανώσεις, τώρα στα 5 από τα 6 παιχνίδια δεν κατόρθωσε να σκοράρει ο ένας από τους δύο αντιπάλους, χωρίς πάντως να επηρεαστεί η συνολική παραγωγικότητα σε τέρματα, η οποία με 4,5 ανά αγώνα (27 σε 6) ήταν υψηλότερη από τα 4 στο Βελιγράδι κατά το περασμένο έτος. Τα παραπάνω υπήρξαν συνέπεια της μεγάλης διαφοράς δυναμικότητας Ελλήνων και Βουλγάρων από τους Γιουγκοσλάβους και ιδιαίτερα τους γηπεδούχους Ρουμάνους.

Οι σκόρερς
 Ποδοσφαιριστής  Τέρματα   Γκιόργκε Τσολάκ   Στεφάν Ντομπάι  <center> 4   Αλεξάνταρ Ζίφκοβιτς   Μίρκο Κοκότοβιτς   Σλάβκο Κόντρνια  <center> 3   Ιουλίου Μποντόλα   Πέτρε/Πέτεα Βιλκόβ   Βλάντιμιρ Τόντοροφ  <center> 2 

 Πηγές 
 RSSSF
 "Ιστορικά περί του Βαλκανικού κυπέλλου", εφ. "Αθλητικός Χρόνος", φ. 19/12/1934, ψηφ. σελ. 203 κ.επ. 
 Balkan Cup 1933, βάση δεδομένων εθνικών ομάδων Ευρώπης eu-football.info

Κατηγορία:Βαλκανικό Κύπελλο Εθνών Ποδοσφαίρου
Κατηγορία:Ποδόσφαιρο το 1933